**Информация относно кампанията за подаване на предложения за промоционални програми в ЕК през 2018 г.**

На 12.01.2018 г. Европейската комисия публикува в Официалния вестник на ЕС, серия C 9/12.01.2018 г. и на уебсайта си покани за представяне на предложения за промоционални програми за промоция на земеделски продукти. Публикацията включва:

- покана за представяне на предложения за 2018 г. за обикновени програми;

- покана за представяне на предложения за 2018 г. за многонационални програми.

Предвиденият от ЕК бюджет за 2018 г. е с 27 млн. евро повече, отколкото през 2017 г. и възлиза общо на 169 млн. евро за обикновените и мултинационалните програми.

Заявленията за промоционални програми следва да бъдат изпращани директно в ЕК в Изпълнителната агенция за потребителите, здравеопазването, селското стопанство и храните (CHAFEA) чрез електронния портал на ЕК.

Крайният срок за подаване на новите програми за кампанията за 2018 г. е до 12 април 2018 г. ЕК ще оцени получените предложения и ще вземе решение кои проекти ще бъдат одобрени за финансиране. Решението на ЕК се очаква да бъде взето през есента. Допълнителна информация относно допустимите кандидати, критериите за допустимост и подбор на проектните предложения, финансирането, процедурите и сроковете може да бъде открита на ел. адрес:

<https://ec.europa.eu/chafea/agri/news/2018-calls-proposals-published>

Във връзка с кампанията за подаване на предложения за промоционални програми през 2018 г., ЕК ще организира информационен ден на 31.01.2018 г. в гр. Брюксел, Белгия. Целта на събитието е потенциалните кандидати за промоционални програми да се информират относно условията за кандидатстване и да се запознаят с примери от изминали успешни кампании. Допълнителна информация относно информационния ден може да бъде намерена на следния ел. адрес:

<https://ec.europa.eu/chafea/agri/newsroom-and-events/events/save-date-info-day-calls-proposals-2018>